10.11.2016

### Dassault Systèmes käynnistää avoimen innovointi- laboratorion ja oman startup-kiihdyttämöohjelman

**Maailman johtava 3D-yhtiö** [**Dassault Systèmes**](http://www.3ds.com) **(Euronext Paris: #13065, DSY.PA) ilmoitti tänään, että se on avannut 3DEXPERIENCE Lab -innovointilaboratorion ja startup-yrityksille tarkoitetun kiihdyttämöohjelman. 3DEXPERIENCE Labissa keskitytään markkinoita mullistavien projektien kehittämiseen ja yhteiskunnallisten muutosten edistämiseen.**

Dassault Systèmes valitsee 3DEXPERIENCE Labiin fyysisiä tuotteita valmistavia yrityksiä, joiden innovaatioiden avulla voidaan parantaa ihmisten elämää tai elinympäristöjä, kuten esimerkiksi kaupunkeja. Dassault Systèmes auttaa yrityksiä liittyen ideointiin, teolliseen internettiin tai vaikkapa digitaaliseen pienvalmistustilaan (Fablab). Yhdestä kahteen vuotta kestävän ohjelman aikana valitut startup-yritykset voivat hyödyntää Dassault Systèmesin 3DEXPERIENCE-alustaa, teknistä osaamista ja mentorointia. Saamansa tuen ansiosta yritykset voivat luoda digitaalisia kokemuksia sekä optimoida ja vahvistaa tuotteitaan ja prosessejaan. Lisäksi Dassault Systèmes auttaa maailmanlaajuisen verkostonsa avulla startuppeja kansainvälistymisen ja kansainvälisten tuotelanseerausten kanssa.

“Monet lupaavat yrittäjät katsovat maailmaa tuorein silmin. He joutuvat kuitenkin usein innovoimaan eristyksissä ilman laajojen verkostojen mahdollistamia hyötyjä, kuten ideointia, haastamista, yhdistämistä ja validointia”, sanoo Dassault Systèmesin toimitusjohtaja **Bernard Charlès**.

 “Innovointi on keskeinen osa Dassault Systèmesin strategiaa, ja haluamme edistää sitä maailmanlaajuisesti. Uskomme, että 3DEXPERIENCE-alustamme avulla innovoijat voivat luoda nykyiset ratkaisut ylittäviä ideoita, joilla on myönteinen vaikutus yhteiskuntaamme. 3DEXPERIENCE Lab tarjoaa uusia mahdollisuuksia yhdessä tekemiseen ja kykyjen löytämiseen.”

Valitut startup-yritykset pääsevät hyödyntämään Dassault Systèmesin sisältöjä, teknologiaa, sovelluksia ja osaamista. Yritys on ollut mukana tukemassa useampien yhteiskunnassa käytössä olevien tuotteiden muotoilua, suunnittelua ja valmistusta. 3DEXPERIENCE Labin myötä Dassault Systèmes omaksuu sosiaalisen yrityksen konseptin. Se aikoo hyödyntää 34 vuoden kokemustaan virtuaaliteknologioista ja edistää kestävään kehitykseen perustuvaa maailmaa. 3DEXPERIENCE Labissa yritys valjastaa joukkoälyn edistääkseen yrittäjyyttä, uusien kokemusten toteuttamista ja yhteiskunnallista kehittämistä.

3DEXPERIENCE Labin ohella yhtiö kertoi tänään perustaneensa myös säätiön *La Fondation Dassault Systèmes*, joka omistautuu edistämään innovatiivisia ja muutokseen tähtääviä opetusalan, tutkimuksen ja tieteen projekteja.

Lisätietoja Dassault Systèmesin 3DEXPERIENCE Labista: 3DEXPERIENCELab.3ds.com

Median yhteydenotot:

Toni Perez / OSG Viestintä, p. 0400 630 063, toni.perez@osg.fi

###

Dassault Systèmes on maailman johtava 3D-mallintamiseen ja tuotteen elinkaaren hallintaratkaisuihin (PLM) keskittynyt ohjelmistoyritys. Dassault Systèmesin 3DEXPERIENCE-ratkaisujen avulla on mahdollista digitaalisesti mallintaa ja simuloida sekä tuotteita että prosesseja, mutta myös resursseja, joita käytetään tuotteiden valmistamiseen, ylläpitämiseen ja kierrättämiseen ympäristöystävällisellä tavalla. Dassault Systèmesillä on noin 190.000 asiakasta yli 140 maassa. Suomessa Dassault Systèmesillä on ollut oma toimisto huhtikuusta 2010. Lisätietoja: www.3ds.com

CATIA, SOLIDWORKS, ENOVIA, DELMIA, SIMULIA, GEOVIA, EXALEAD, 3D VIA, 3DSWYM, BIOVIA ja NETVIBES ovat Dassault Systèmesin tai yrityksen alihankkijoiden rekisteröimiä ohjelmistoja.

**Dassault Systèmes Press Contacts**

Corporate / France Arnaud MALHERBE arnaud.malherbe@3ds.com +33 (0)1 61 62 87 73

North America Suzanne MORAN Suzanne.moran@3ds.com +1 (781) 810 3774

EMEAR Virginie BLINDENBERG virginie.blindenberg@3ds.com +33 (0) 1 61 62 84 21

China Grace MU grace.mu@3ds.com +86 10 6536 2288

Japan Yukiko SATO yukiko.sato@3ds.com +81 3 4321 3841

Korea Myoungjoo CHOI Myoungjoo.choi@3ds.com +82 10 8947 6493

India Seema SIDDIQUI seema.siddiqui@3ds.com +91 1244 577 100

AP South Tricia SIM tricia.sim@3ds.com +65 6511 7954